
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 218
                                                           din 28 octombrie 2021
privind desfășurarea evenimentului cultural organizat de către Fundaţia Cultural - Ştiinţifică Gaudeamus și punerea la dispoziție, cu titlu gratuit, a Sălii ”Barocă” a primăriei, în perioada 10 – 11 noiembrie 2021, în vederea desfășurării evenimentului cultural, organizat de către această fundație

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 27.915/05.10.2021 şi la Consiliul Local Sighișoara cu nr. 29.525/18.10.2021, de referatul de aprobare, înregistrat cu nr. 27.913/05.10.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere adresa cu nr. GA/130/20.09.2021 a Fundaţiei Cultural - Ştiinţifice Gaudeamus, înregistrată la Municipiul Sighişoara cu nr. 27.393/29.09.2021, prin care se solicită sprijin logistic, pentru desfășurarea evenimentului cultural organizat de aceasta, respectiv două concerte camerale, susținute de cunoscutul cvartet de coarde Tiberius din Târgu Mureș, în perioada 10 – 11 noiembrie 2021, ora 18:00, sprijin constând în punerea la dispoziție, cu titlu gratuit, a Sălii ”Barocă” a primăriei, pe perioada desfășurării evenimentului cultural amintit, organizat de către Fundaţia Cultural - Ştiinţifică Gaudeamus; 

Luând în considerare prevederile art. 129 alin. (6) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora: ”consiliul local hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii”;
Ţinând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 
Văzând Raportul de specialitate cu nr. 27.912/05.10.2021 al Biroului Logistic și Administrativ, prin care se propune și se justifică oportunitatea desfășurării evenimentului cultural organizat de către Fundaţia Cultural - Ştiinţifică Gaudeamus și punerea la dispoziție, cu titlu gratuit, a Sălii ”Barocă” a primăriei, în perioada 10 – 11 noiembrie 2021, în vederea desfășurării evenimentului cultural, organizat de către această fundație;
   Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „d” și „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,


H O T Ă R Ă Ş T E:

Art. 1. Se aprobă desfășurarea evenimentului cultural organizat de Fundația Cultural - Științifică Gaudeamus, respectiv două concerte camerale, susținute de cunoscutul cvartet de coarde Tiberius din Târgu Mureș, în perioada 10 – 11 noiembrie 2021, ora 18:00.  

Art. 2. Se aprobă punerea la dispoziție, cu titlu gratuit, a Sălii ”Barocă” din cadrul  Primăriei Municipiului Sighișoara și a pianului din sala ”Barocă” a Primăriei Municipiului Sighișoara către Fundația Cultural - Științifică Gaudeamus, pe perioada desfăşurării evenimentului cultural, respectiv două concerte camerale, susținute de cunoscutul cvartet de coarde Tiberius din Târgu Mureș, în perioada 10 – 11 noiembrie 2021, ora 18:00.

Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Biroul Logistic și Administrativ, Serviciul Relaţii Publice și Comunicare, Serviciul Public Poliția Locală din cadrul Municipiului Sighișoara şi Fundația Cultural - Științifică Gaudeamus. 

Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

       Moiseș Florian Dan                    
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Biroul Logistic și Administrativ;

  1 ex. Serviciul Relaţii Publice și Comunicare;

  1 ex. Compartimentul Centrul Național de Informare și Promovare Turistică Sighișoara;

  1 ex. Serviciul Public Poliția Locală;

  1 ex. Fundația Cultural - Stiințifică Gaudeamus. 

12 ex. 

B.A. 
